Avengers: Infinity Warin ja Avengers: Endgamen tuotanto
Esituotanto

| 0 | 1 | 2 |
| --- | --- | --- |
| ” | Luulen, että aloimme vihjailla jo Age of Ultronissa, että ryhmä tulee kehittymään. Ja yksi näistä rakastamistamme asioista on, että kokoonpano muuttuu koko ajan. Eli uusia ihmisiä on liittymässä ryhmään... Mutta ideat, ihanteet ja asiat, jotka tekevät Kostajista Kostajat, ovat yhä olemassa, ja luulen, että se on osa tätä tulevaa huipentumispistettä. Olemme nähneet tämän version ryhmästä pelastamassa universumin, galaksin, miten sen nyt haluaa sanoa, ja tavallaan näemme, minne se on menossa. Se ei ole Marvel Cinematic Universen loppu, mutta luulen se on varmasti ainakin yhden sen osan loppu. | ” |
– Tuottaja Jeremy Latcham syyskuussa 2015 elokuvan toimimisesta kaikkien edellisten MCU-elokuvien loppuhuipentumana. 
Tammikuussa 2016 Russon veljekset ilmoittivat olevansa ”repimässä maata” elokuvien kohdalla, ja paljastivat saman kuukauden aikana kuvausten tulevan alkamaan Atlantassa, Georgiassa marraskuussa 2016 ja kestävän kesäkuuhun 2017 asti, ja että Markus ja McFeely olivat alkaneet työstää ensimmäisen elokuvan käsikirjoitusta. Maaliskuussa 2016 Russot selittivät tutkivansa uusia keinoja esitellä lisämateriaalia elokuvien yleisölle, yleensä varattuna fyysisille kotimedioille. Anthony kommentoi DVD- ja Blu-ray-levyjen vähentymistä toteamalla, että ”Olemme vasta aloittamassa [tämän] selvittämistä. Kyllä, DVD:t ovat mennyttä, mutta on olemassa tämä ihmeellinen Internet-alusta nimeltä YouTube.” Yksi esimerkki oli ”trailereiden kehittyneempien versioiden luominen... jotka ovat kuvattu verkkoa varten ilman, että näkyvät lainkaan elokuvissa, mutta voivat tavallaan näkyä lyhytelokuvana.” Joe lisäsi kaksikon ”myös puhuneen Facebookista, Twitteristä ja Instagramista keinoina ruokkia heitä ja katsojia avustavalla sisällöllä ja, koska se olisi siellä viraalimarkkinointia ja olisi siten miljoonien ihmisten nähtävillä.” Jon Favreau vahvisti jälleen olevansa yksi elokuvien vastaavista tuottajista kuten aiemmissakin Avengers-elokuvissa, ja hän oli ohjannut myös kaksi ensimmäistä Iron Man -elokuvaa.
Saman kuukauden aikana Feige sanoi elokuvien olevan kahtena erillisenä, ”koska heillä [on] niin monta jaettua elementtiä, tuntui sopimattomalta... antaa sellaiset [lisänimet elokuville]. En kutsuisi sitä yhdeksi kahteen osaan jaetuksi tarinaksi. Sanoisin, että siitä tulee kaksi erillistä elokuvaa.” Anthony Russo lisäsi, että kaksi Infinity War -elokuvaa olivat ”hyvin hyvin erilaisia toisitaan. Se ei välttämättä ole tilanne, jossa on osa 1 ja osa 2. Ne ovat kaksi erillistä ilmaisua. Luulen sen luovan väärinkäsityksen siitä, että kuvaamme ne samaan aikaan.” Toukokuun alussa Russot paljastivat aikovansa antaa elokuville uudet nimet, korostaakseen yhä enemmän sitä, ettei kyseessä ole yksi pitkä elokuva jaettuna kahteen osaan. Joe Russo sanoi, että ”Tarkoituksena on, että tulemme antamaan uudet [nimet], mutta emme ole vielä keksineet [mitkä]." Heinäkuun lopulla Marvel julkisti ensimmäisen osan uuden nimen olevan yksinkertaisesti Avengers: Infinity War, kun taas toista osaa kutsuttiin vain Nimeämättömäksi Avengers-elokuvaksi, kunnes virallinen nimi päätettäisiin. Anthony Russo ilmoitti, ettei toisen elokuvan nimeä tultaisiin julkistamaan vielä ”vähään aikaan”, Feigen ja Russon veljesten vihjaillessa, että elokuvan nimi voisi antaa juonipaljastuksia Infinity Warista ja jatko-osasta.
Käeskuussa 2016 The Avengersin säveltäneen Alan Silvestrin paljastettiin palaavan molempien elokuvien säveltäjäksi. Lokakuussa 2016 Feige ilmoitti kuvausten alkavan tammikuussa 2017. Teoreettinen fyysikko Clifford Johnson konsultoi elokuvia, tehtyään aiemmin saman Agent Carter -televisiosarjan toiselle tuotantokaudelle ja Thor: Ragnarökille. Tuotantosuunnittelija Charles Wood myös huomautti elokuvan esittelevän useita ”monia, monia uusia maailmoja”, jotka sijaitsevat Maan ulkopuolella, sekä myös aiemmissa elokuvissa esiteltyjä maailmoja. Jeremy Renner, Elizabeth Olsen ja Dave Bautista huomauttivat, etteivät näyttelijät olleet saaneet lukea käsikirjoitusta ennen kuvausten alkamista, Bautistan erityisesti huomauttaessa, ettei saanut lukea sitä ennen oman osuutensa kuvauksia.